শ্বেবনম শ্বেফাৰ

জেনিফাৰ চিমোন মাচিড শ্বেবনম শ্বেফাৰ (ইংৰাজী: Jennifer Simone Macide Şebnem Schaefer; জন্ম: ৯ ফেব্ৰুৱাৰী ১৯৮৪) এগৰাকী তুৰ্কী-জাৰ্মান ফেশ্বন মডেল, অভিনেত্ৰী আৰু টিভি পৰিৱেশিকা। তেওঁ তুৰস্কত শ্বেবনম শ্বেফাৰ আৰু জাৰ্মানীত জেনিফাৰ শ্বেফাৰ নামেৰে পৰিচিত।

কেৰিয়াৰ

জেনিফাৰ শ্বেবনম শ্বেফাৰক ২০০০ চনত তুৰস্কলৈ ছুটী কটাবলৈ যাওঁতে আৱিষ্কাৰ কৰা হৈছিল। তেওঁৰ দ্বাৰা পৰিচালিত কুইজ শ্ব’ চাইজ মিলিয়াৰলাৰ চুনুয়োৰুজ (আমি আপোনাক বিলিয়ন আগবঢ়াইছো - এছএমএছ)ৰ জৰিয়তে তেওঁ জনপ্ৰিয় হৈ পৰে। ইয়াৰ পিছত তেওঁ "ফৰ্ড মডেলছ ছুপাৰ মডেল অফ দ্য ৱৰ্ল্ড" প্ৰতিযোগিতাত অংশ লৈ শীৰ্ষস্থান দখল কৰে। ২০০১ চনত তেওঁ মিয়ামী বীচত অনুষ্ঠিত "ছুপাৰ মডেল অফ দ্য ৱৰ্ল্ড" প্ৰতিযোগিতাত তুৰস্কক প্ৰতিনিধিত্ব কৰিছিল। সেই সময়ত মিলানৰ বহুতো সংস্থাই তেওঁৰ সৈতে কাম কৰাৰ প্ৰস্তাৱ দিছিল। একে সময়তে তেওঁ একমাত্ৰ তুৰ্কী মডেল আছিল যাৰ সৈতে জেকি ট্ৰিকোৱে চুইমচুট ক্যাটালগ শ্বুটৰ বাবে কাম কৰিছিল।

আৰ্ডা কুৰালৰ সৈতে তেওঁ জনপ্ৰিয় যুৱ ধাৰাবাহিক লিচ ডাফটাৰি আৰু সামৰিক কমেডী ধাৰাবাহিক এমৰেট কোমুটানিমত দুবাৰকৈ অভিনয় কৰিছিল।

২০০২ চনত তেওঁ ছান ফ্ৰান্সিস্কো আৰু চেণ্টো ডমিংগোৰ দৰে চহৰত 'আচুন ফিৰাৰ্ডা'ৰ ফেশ্বন বিভাগৰ হৈ ফেশ্বন শ্ব’ কৰিছিল।

তেওঁ এফএইচএম, এস্কুয়াৰ, কচমোপলিটান, ফৰ্মচাণ্টে, চামদান, এক্টুৱেল, গালা, টেম্পো আদি বহুতো ৰাষ্ট্ৰীয় আৰু আন্তৰ্জাতিক আলোচনীৰ বেটুপাতত স্থান লাভ কৰিছে।

২০০৭ চনত তেওঁ শ্ব’ টিভিৰ আইচ স্কেটিং নৃত্য প্ৰতিযোগিতা বুজডা দান্সত অন্যান্য প্ৰতিযোগীৰ সৈতে অংশ লৈছিল।

শ্বেফাৰে পিছলৈ তুৰস্ক আৰু জাৰ্মানী দুয়োখন দেশতে কেইবাটাও অনুষ্ঠান পৰিচালনা কৰে। টিভি৮ত তেওঁৰ অনুষ্ঠান মুহটেচেম চোকুকলৰই অভূতপূৰ্ব সফলতা লাভ কৰিছিল।

তেওঁ ২০০৭ চনত ডেমক্ৰেটিক পাৰ্টিত যোগদান কৰে আৰু ২০০৯ চনত চিচলি পৌৰসভা পৰিষদৰ সদস্য হিচাপে মনোনীত হয়। তেওঁ তুৰস্ক আৰু জাৰ্মানীৰ মাজত এজন ৰাষ্ট্ৰদূত হোৱাৰ লগতে সামাজিক প্ৰকল্পত কাম কৰাৰ লক্ষ্যৰে ফৰ্ণউনিভাৰ্চিটি ইন হেগেনৰ পৰা ৰাজনীতি আৰু লোক প্ৰশাসন বিভাগত স্নাতক ডিগ্ৰী লাভ কৰে। ২০১০ চনত তেওঁ আংকাৰাত তদানীন্তন জাৰ্মান ৰাষ্ট্ৰপতি খ্ৰীষ্টান উলফক সাক্ষাৎ কৰে আৰু তাৰ পিছত তেওঁক "তুৰস্ক-জাৰ্মানী আমি একেলগে আছো প্ৰকল্প" অভিযানৰ বাবে বাছনি কৰা হয়। এই সাক্ষাৎকাৰৰ পিছত খ্ৰীষ্টান উলফে শ্বেফাৰক জাৰ্মানীত কাম কৰাৰ প্ৰস্তাৱ দিছিল। তেওঁ ফ্ৰাংকফৰ্টত জাৰ্মানীৰ খ্ৰীষ্টান ডেমক্ৰেটিক ইউনিয়নৰ (চিডিইউ) মহিলা শাখাৰ কাৰ্যবাহী সমিতিৰ এগৰাকী সক্ৰিয় সদস্য আছিল। শ্বেফাৰ আটাটুৰ্কিষ্ট থট এছ'চিয়েশ্যনৰ লিমবাৰ্গ শাখাৰ অন্যতম প্ৰতিষ্ঠাপক, যাৰ সৈতে তেওঁ ১১ বছৰ বয়সৰ পৰাই জড়িত।

জাৰ্মানী আৰু তুৰস্ক দুয়োখন দেশতে কেৰিয়াৰ গঢ়ি তোলা শ্বেফাৰে কিছু বছৰ ধৰি অভিনয় জগতৰ পৰা বিৰতি লৈছিল। ২০১৬ চনত তেওঁ শিশুৰ বাবে আয়োজিত এটি কৰ্মশালাত অংশ লৈছিল। ২০১৭ চনৰ জুন মাহত অধ্যাপক ডাঃ অৰহান কুৰালৰ সৈতে তেওঁ ব্লুমবাৰ্গ এইচ টিত লুটফেন+১ চেলৰে নামৰ অনুষ্ঠানটো পৰিচালনা কৰিবলৈ আৰম্ভ কৰে।

সাফল্যসমূহ

১৯৯৫: ইউৰোপৰ আটাইতকৈ ধুনীয়া তুৰ্কী ছোৱালী।
১৯৯৯: প্ৰ' ৭ আৰাবেলাৰ মুখপাত্ৰ।
২০০০: মিছ টিন টুৰিজম ৱৰ্ল্ড।
২০০১: ফৰ্ড মডেলছ ছুপাৰ মডেল অফ দ্য ৱৰ্ল্ড।
২০০২: ষ্টাৰ চাৰ্চ জাৰ্মানী।
২০০৫: মিছ বেড ক্ৰেউজনাচ।
২০০৫: মিছ ৰাইনলেণ্ড-ফালজ।
২০০৬: মিছ জাৰ্মানী।

অন্যান্য সাফল্য
২০০৪ চনত এফএইচএম আলোচনীয়ে তেওঁক ইউৰোপৰ আটাইতকৈ ধুনীয়া তুৰ্কী মডেল হিচাপে বাছনি কৰিছিল।
২০০৫ চনত তেওঁ তেৰজন প্লাষ্টিক চাৰ্জনৰ ভোটত তুৰস্কৰ আটাইতকৈ ধুনীয়া ছোৱালী হিচাপে পৰিগণিত হয়।
২০০৯ চনত আস্কমেন আলোচনীৰ পাঠকসকলে তেওঁক তুৰস্কৰ শীৰ্ষ দহগৰাকী যৌন আবেদনময়ী মহিলাৰ এগৰাকী হিচাপে বাছনি কৰিছিল।
২০১১ চনত কমপ্লেক্স আলোচনীৰ পাঠকৰ ভোটত তেওঁ জাৰ্মানীৰ শীৰ্ষ ৫০ গৰাকী যৌন আবেদনময়ী মহিলাৰ ভিতৰত স্থান লাভ কৰিছিল।

তথ্যসূত্ৰ

বাহ্যিক সংযোগ

শ্বেবনম শ্বেফাৰৰ আনুষ্ঠানিক ৱেবছাইট

শ্ৰেণী:মডেল
শ্ৰেণী:অভিনেত্ৰী